โบรกชี้เป้า STARK ช่วง 5.5-6 บ. รับผลดีซื้อ “LEONI” รุกสายไฟอีวี
“บล.เคจีไอ” ประเมินราคาเป้า STARK ช่วง 5.5-6 บ./หุ้น รับปัจจัยบวกเพียบ หลังเข้าซื้อกิจการ “LEONI” ธุรกิจสายเคเบิ้ลในอุตสาหกรรมยานยนต์ และ EV
“บล.เคจีไอ” ประเมินราคาเป้า STARK ช่วง 5.5-6 บ./หุ้น รับปัจจัยบวกเพียบ หลังเข้าซื้อกิจการ “LEONI” เดินหน้ารุกสายไฟอีวี
25 ก.ค. 2565

บริษัทหลักทรัพย์เคจีไอ (ประเทศไทย) จำกัด ประเมินเกี่ยวกับหุ้นบริษัท สตาร์ค คอร์เปอเรชั่น จำกัด (มหาชน) หรือ STARK กำหนดราคาเหมาะสมที่ 5.5-6 บาท โดยมีปัจจัยบวกจากการเข้าซื้อ LEONI ซึ่งจะทำให้สามารถ diversify ไปสู่ธุรกิจสายเคเบิ้ลในอุตสาหกรรมยานยนต์ และ EV เกาะกระแส value chain ของยานยนต์ไฟฟ้าโลก
รวมถึงยังมี Upside ในเชิงของ synergies จากอำนาจต่อรองเพิ่มขึ้นในการจัดซื้อวัตถุดิบ ทั้งทองแดง, อลูมิเนียม และ polymers ด้าน LEONI ก็จะสามารถขยายธุรกิจเข้าไปยังตลาด ASEAN ในส่วนที่ยังขยายไปไม่ถึง ซึ่งแนวโน้มเติบโตสูงอีกด้วย